SAN FERNANDO CITY, LA UNION - Impanamnama ita ti Office of Civil Defense (OCD) Region 1 nga ipaayanda iti naan-anay a tulong dagiti biktima ti kimat ditoy rehion.
Maipalagip a dua ti natay idi kalman a pakaibilangan ti maysa idiay Ilocos Sur ken maysa iti Rosario, La Union gapu ta natamaanda iti kimat.
Segun ken ni Melchito Castro, regional director ti OCD-1, dumanon iti P10,000 ti ipaayda kadagiti pimmusay bayat a P5,000 ti maited a tulong kadagiti nadangran.
Nupay kasta, inlawlawagna a mangisayangkat nga umuna iti panagamiris ti opisinada tapno mapaneknekan a dagiti biktima ket pimmusay gapu iti agraraira a weather disturbance.
Mainaig iti daytoy, dinakamat ni Castro a nainget itan ti panagsagsagana ti OCD ken dagiti dadduma pay nga ahensia ti gobierno iti epekto ti panagtutudo ken ti nasaknap a tikag ditoy pagilian.
ilo_Latn ilo_Latn ilo_Latn ilo_Latn ilo_Latn